222 THAiez LAJOS 



Thaísz L,: Adatok Abauj-Torna vármegye flórájához* 



(Ul-ik közlemény.) 



A mint azt a mostani Ill-ik közleményem adatai is igazolják, 

 hálás feladatra vállalkoztam akkor, midőn vármegyénk flórájának 

 felkutatásához hozzá fogtam. Ezúttal ismét vagy 200 adattal 

 sikerült bővítenem vármegyénk flórájának ismeretét. 



A már eddig átkutatott területek is újabb nevezetességek- 

 kel leptek meg. így Kassa környékén érdekes Alnus hybridekre, 

 Populus villosa-YVi, Primula carjMtica-va^ Boripa hybridekre és a 

 Campanula divergens-re akadtam. Ugyanitt bukkantam a Monok- 

 patak völgyében — a megyében talán egyetlen — tőzegmohás 

 lápra, a melyen vagy 20 -féle Carex-en kívül Drosera rotundifolia, 

 Betula pubescens és Salix cinerea is terem. 



A Kassa fölötti 607 méter magas Jahodna hegyen már 

 egyes magashegyvidéki növények is megjelennek, mint a Stel- 

 laria uliginosa és nemorum, Chaerophyllum cieutaria és Geum 

 rivale. 



Kassahámor vidéke — megyénk legészakibb pontja — 

 magashegyvidéki elemekben még gazdagabb, A már korábban 

 közzétetteken kívül ott a múlt évben még a következőket gyűj- 

 töttem : Asp)lenium viride, Polystichuni Braunii, Bibes alpinum 

 f. Scopolii^ Circaea interm.edia és a Struthiopieris germanica-t, 

 mely utóbbi a Hernád árterét díszíti ott, a hol a folyó a megye 

 területének szélére lép. A Melampyrum bihariense — ez a keleti 

 növény — csak ezen az egy ponton érinti vármegyénket. 



A hogy a Hernád Kassát elhagyja széles völgybe lép, attól 

 nem messzire már megjelenek azok a növényelemek, a melyek 

 az Alföld felül hatoltak e völgybe. így Encstől lefelé egész 

 Ongáig helyenként nedves, részben szikes talajú területekre buk- 

 kanunk, a hol a következő növények találhatók: Artemisia 

 monogyna, Atropis limosa, Lotus siliquosus, Symphytum molle, 

 Juncus atratus és — egy Közép-Magyarországban pusztuló fél- 

 ben lévő nagy ritkaság, az Iris subbarbata. 



A tokaj-eperjesi hegylánczhoz tartozó hegyek déli része a 

 Bükk és Mátra flórájára emlékeztetnek. Ezen vonulatba tartozó 

 hegyek közül különösen az abaujszántói Sátor nevű vulkánt 

 említem meg, melyről a múlt évben a Brunella disseda, Lactuca 

 pererinis, Nepeta pannonica és Poa scabra kerültek elő. Hogy 

 mennyire nevezetesek az itt termő Onosma fajok is. arról érde- 

 mesnek tartom legközelebb külön közleményben beszámolni. 



A Sátor hegytől nem messze észak felé esik a bodókő- 

 váraljai Várhegy. Ennek a flórája talán még meglepőbb, mint a 

 Sátoré. Az itt termő növények közül is csak néhányat sorolok 

 elő : Bassia sedoides, Minuartia frutescens, Polygonum Bellardi, 

 Sempervivum assimile, de legnagyobb nevezetessége, a közép- 

 magyarországi flórában alig ismeretes Cotoneaster melanocarpa. 



